  Майя Бывальцева Россиысь Гидрометцентрлэн кивалтӥсез тулыс вуэм сярысь ивортӥз. Роман Вильфандлэн верамезъя, таиз арня шуныт но шундыё луоз. Куазез но котыр инкуазез чакланъя федерал ёзэслэн кивалтӥсез 27-тӥ южтолэзе со сярысь вераз «Интерфакслы» интервьюаз, ивортэ Гидрометцентрлэн нимлыко сайтэз. «Мынам вакчи ивортонэ, но умой. Толон но туннэ уй-нуналскыншоро-куспо температура 0 вамен потӥз. Матысь 10 нуналъёсы со 0-лэсь улӥе уз лэзькы. Али вераны луэ ни — тулыс вуиз», — вераз Роман Вильфанд. Россилэн Европа люкетаз таиз арня шуныт но шундыё луоз. Нуназе 6 градусозь шунытскоз, уйёсы — 0…-2 луоз. Синоптикъёслэн чакламзыя, куазь кышкытлыкъёс уз вайы. Кулэ-а ни автомобилистъёслы питранъёссэс воштыны юанлы, Роман Вильфанд вераз, эшшо кӧня ке нунал возьманы кулэ на шуыса. Температура нуназе но уйин 0 градуслэсь вылӥын возиськытозь. «Уй-нуналскыншоро-куспо температура 5 градус шуныт луытозь, 7–10 нунал возьмано на», — вераз Гидрометцентрлэн кивалтӥсез. Удмуртиысь куазез эскерисьёслэн чакламзыя, 7-тӥ оштолэзёзь пилемо улоз. Шутэтскон нуналъёсы лымыялоз, зорен суро лымы усёз. Нуназе +4…+6, уйин 0…-2 градус котырын возиськоз. Тегъёс: Гидрометцентр Россия куазь  